Gratz Gusztáv

Élete

**Gratz Gusztáv** Adolf ([Gölnicbánya](https://hu.wikipedia.org/wiki/G%C3%B6lnicb%C3%A1nya%22%20%5Co%20%22G%C3%B6lnicb%C3%A1nya), [1875](https://hu.wikipedia.org/wiki/1875). [március 30.](https://hu.wikipedia.org/wiki/M%C3%A1rcius_30.) – [Budapest](https://hu.wikipedia.org/wiki/Budapest), [1946](https://hu.wikipedia.org/wiki/1946). [november 21.](https://hu.wikipedia.org/wiki/November_21.)) német származású politikus, publicista, gazdasági szakember és történetíró. 1917-ben az [Esterházy Móric vezette kormányban](https://hu.wikipedia.org/wiki/Esterh%C3%A1zy-korm%C3%A1ny) pénzügyminiszter, 1921-ben [Teleki Pál első kormányában](https://hu.wikipedia.org/wiki/Els%C5%91_Teleki-korm%C3%A1ny) a külügyi tárca élén állt. Testvére [Gratz Ottó](https://hu.wikipedia.org/wiki/Gratz_Ott%C3%B3%22%20%5Co%20%22Gratz%20Ott%C3%B3) tejgazdasági szakember és szakíró.

Gratz Gusztáv ősei [ausztriai protestánsok](https://hu.wikipedia.org/wiki/Evang%C3%A9likus_kereszt%C3%A9nys%C3%A9g) voltak, akik feltehetően a [18. században](https://hu.wikipedia.org/wiki/18._sz%C3%A1zad) a vallásüldözések elől [Salzburg tartományból](https://hu.wikipedia.org/wiki/Salzburg_%28tartom%C3%A1ny%29) menekültek [Pozsony](https://hu.wikipedia.org/wiki/Pozsony) környékére. Apja Moritz Gratz, evangélikus lelkész, anyja Emma Dax, budai német polgárlány volt. Gusztáv szülei második gyermekeként látta meg a napvilágot. A Gratz-család nem volt [cipszer](https://hu.wikipedia.org/wiki/Cipszerek), Gölnicbányára azért kerültek, mert Gratz Gusztáv apja, Moritz Gratz elfogadta a bányaváros evangélikus lelkészi állását.

Munkássága

Gratz Gusztáv az iglói német evangélikus gimnáziumban kezdte középiskolai tanulmányait, majd amikor apja a kolozsvári evangélikus gyülekezet lelkésze lett, s a család [Kolozsvárra](https://hu.wikipedia.org/wiki/Kolozsv%C3%A1r) költözött, az ottani unitárius főgimnáziumba került, egy évet azonban a besztercei szász gimnáziumban végzett el. Az érettségi után a kolozsvári egyetem állam- és jogtudományi karának hallgatója lett, de mivel 1896-tól a [Pester Lloyd](https://hu.wikipedia.org/wiki/Pester_Lloyd%22%20%5Co%20%22Pester%20Lloyd) parlamenti tudósítójaként tevékenykedett, átjelentkezett a budapesti egyetemre, államvizsgáját azonban Kolozsváron abszolválta. Az újságírással már korán eljegyezte magát, első cikkei a kolozsvári Ellenzék c. lapban jelentek meg, majd az 1895-ben induló kolozsvári Erdélyi Napló munkatársa lett. Az alapító-főszerkesztő [Szász Károly](https://hu.wikipedia.org/wiki/Sz%C3%A1sz_K%C3%A1roly_%28k%C3%B6lt%C5%91%2C_1829%E2%80%931905%29) ajánlására került a Pester Lloydhoz. Az ott betöltött állása mellett 1898-tól a Kölnische Zeitung és a bécsi Die Zeit újságok budapesti tudósítója. 1906 váltott, és a rivális bécsi politikai napilap, a Neue Freie Presse budapesti tudósítója lett. Budapesti újságíróként kapcsolatba került a kor valamennyi jelentős politikusával.

Gratz Gusztáv a [Huszadik Század](https://hu.wikipedia.org/wiki/Huszadik_Sz%C3%A1zad_%28foly%C3%B3irat%29) című folyóirat egyik alapítója, s 1903-ig főszerkesztője volt. A Huszadik Századot alapító fiatal értelmiségiekkel - köztük [Jászi Oszkár](https://hu.wikipedia.org/wiki/J%C3%A1szi_Oszk%C3%A1r), [Vámbéry Rusztem](https://hu.wikipedia.org/wiki/V%C3%A1mb%C3%A9ry_Rusztem), [Berinkey Dénes](https://hu.wikipedia.org/wiki/Berinkey_D%C3%A9nes), [Szabó Ervin](https://hu.wikipedia.org/wiki/Szab%C3%B3_Ervin), [Somló Bódog](https://hu.wikipedia.org/wiki/Soml%C3%B3_B%C3%B3dog) - 1901-ben létrehozta a Társadalomtudományi Társaságot, a hazai szociológia első műhelyét. A folyóirat és a Társaság is azzal a közös céllal jött létre, hogy Magyarország elmaradott társadalmi viszonyait megreformálják, kiálltak az agrárreform és a választójog kiterjesztése mellett. Létrehozták a Választójogi Ligát, s országszerte népgyűléseket szerveztek. A Társaság illetve a folyóirat körül tömörülő konzervatív és radikális csoport ellentétei egyre inkább elmélyültek. Gratz 1903-ban kilépett a folyóirat szerkesztőségéből, s 1906-ban a Társadalomtudományi Társaság radikalizálódását ellenző tagokkal egyetemben elhagyták a Társaságot is. A kilépők útja többnyire a politikai establishment soraiba, a bennmaradóké a polgári radikalizmusba vagy a szocialista eszmék magyarországi fő hirdetői közé vezetett.

Gratz 1906-ban országgyűlési mandátumot szerzett a szászok, magyarok és románok által lakott újegyházi (Erdély) választókerületben, mandátumát 1917-ig megtartotta. Az erdélyi szász képviselők parlamenti csoportjához csatlakozott.

1912-től a [Gyáriparosok Országos Szövetségének](https://hu.wikipedia.org/wiki/Gy%C3%A1riparosok_Orsz%C3%A1gos_Sz%C3%B6vets%C3%A9ge) ügyvezető-igazgatójaként működött. Lehetősége adódott a magyar ipar helyzetének alapos megismerésére. Az első világháború alatt számos hadi gazdálkodási központ tagja volt. Liberális gazdasági szakemberként támogatta a [Német Birodalom](https://hu.wikipedia.org/wiki/N%C3%A9met_Birodalom) és Ausztria-Magyarország minél szorosabb gazdasági együttműködését.

1917 elején - [Tisza István](https://hu.wikipedia.org/wiki/Tisza_Istv%C3%A1n) miniszterelnök javaslatára - kinevezték a közös külügyminisztérium kereskedelempolitikai osztályfőnökévé. 1917 júniusától szeptemberéig az Esterházy-kormányban pénzügyminiszter, majd újra visszatért a külügyminisztérium kereskedelempolitikai osztályának élére. Ebben a minőségében a [breszt-litovszki](https://hu.wikipedia.org/wiki/Breszt-litovszki_b%C3%A9ke%22%20%5Co%20%22Breszt-litovszki%20b%C3%A9ke)majd a bukaresti béketárgyalásokon a gazdasági tárgyalásokat vezette az [Osztrák–Magyar Monarchia](https://hu.wikipedia.org/wiki/Osztr%C3%A1k%E2%80%93Magyar_Monarchia) részéről, ami nagy mértékben növelte presztízsét. A Monarchia összeomlásáig a posztján maradt.

Az 1918. októberi forradalomtól távol tartotta magát, majd a [Tanácsköztársaság](https://hu.wikipedia.org/wiki/Tan%C3%A1csk%C3%B6zt%C3%A1rsas%C3%A1g) kikiáltásakor Bécsbe sietett és csatlakozott az [Antibolsevista Comité](https://hu.wikipedia.org/wiki/Antibolsevista_Comit%C3%A9) néven ismert bécsi ellenforradalmi csoportosuláshoz. Az ellenforradalmi rendszer hatalomra kerülése után 1919. novemberétől 1921. januárig bécsi magyar követ.

A követi állást a külügyminiszteri bársonyszékkel cserélte fel [Teleki Pál](https://hu.wikipedia.org/wiki/Teleki_P%C3%A1l_%28politikus%29) első kormányban. Kezdeményezésére tárgyalások kezdődtek Csehszlovákiával a Lajta menti Bruckban. Mivel exponálta magát [IV. Károly](https://hu.wikipedia.org/wiki/IV._K%C3%A1roly_magyar_kir%C3%A1ly) mellett annak 1921. húsvéti visszatérési kísérlete mellett, lemondott. Ezt követően Károly király magyarországi megbízottjaként a magyar kormánnyal egyetértésben kísérelte meg a restauráció előkészítését. Feltehetően IV. Károly második restaurációs kísérletének előkészítésében nem vett részt, s a királyt visszatérésre nem biztatta, de amikor Károly király és [Zita királyné](https://hu.wikipedia.org/wiki/Zita_magyar_kir%C3%A1lyn%C3%A9) 1921. októberében váratlanul Magyarországra érkezett, csatlakozott a királyi párhoz. Károly Gratzot a felállítandó új minisztérium pénzügyminiszterének jelölte. A restaurációs kísérlet során Gratz egészen a tihanyi tárgyalásokig a király mellett tartózkodott. Miután a királyi pár az ország elhagyására kényszerült, Gratzot [Andrássy Gyulával](https://hu.wikipedia.org/wiki/Andr%C3%A1ssy_Gyula_%28politikus%2C_1860%E2%80%931929%29) és [Rakovszky Istvánnal](https://hu.wikipedia.org/wiki/Rakovszky_Istv%C3%A1n_%28politikus%29%22%20%5Co%20%22Rakovszky%20Istv%C3%A1n%20%28politikus%29) együtt lázadás vádjával letartóztatták, csak mintegy 10 hét múlva engedték szabadon, a vádat pedig csak évek múlva ejtették. A második restaurációs kísérlet sikertelen kimenetele Gratz politikai karrierjében is törést okozott. Az elkövetkező években jobbára csak a Pester Lloydban megjelenő vezércikkeiben fejtette ki politikai nézeteit. A [legitimizmus](https://hu.wikipedia.org/wiki/Legitimizmus) eszméjéhez továbbra is hű maradt: meg volt róla győződve, hogy a Monarchia valamilyen formában történő felélesztése történelmi szükségszerűség, s az pedig a nemzetek feletti Habsburg-dinasztia nélkül elképzelhetetlen. A legitimisták összejövetelein rendszeresen részt vett. Gratz szorosan kapcsolódott a gazdasági élethez is: számos magyar érdekeltségű iparvállalatban tevékenykedett, az [1920-as évektől](https://hu.wikipedia.org/wiki/1920-as_%C3%A9vek) összesen mintegy 40 banknak illetve ipari vállalkozásnak volt igazgatósági tagja.

A kormány-körökhöz akkor került ismét közelebb, amikor [Bethlen István](https://hu.wikipedia.org/wiki/Bethlen_Istv%C3%A1n_%28politikus%29) miniszterelnök kérésére 1924-ben elvállalta a [Magyarországi Németek Népművelődési Egyesületének](https://hu.wikipedia.org/w/index.php?title=Magyarorsz%C3%A1gi_N%C3%A9metek_N%C3%A9pm%C5%B1vel%C5%91d%C3%A9si_Egyes%C3%BClet%C3%A9&action=edit&redlink=1) elnöki tisztségét. Az Egyesület tényleges szellemi vezetője s ügyvezetője [Bleyer Jakab](https://hu.wikipedia.org/wiki/Bleyer_Jakab%22%20%5Co%20%22Bleyer%20Jakab) volt, akit azonban a magyar kormányzat német nemzeti érzelmei miatt nem tartott megbízhatónak. Az Egyesület gyakorlatilag a kormányzattól függött. Gratz abban látta az Egyesület élén a feladatát, hogy közvetítsen a kormányzat és a magyarországi németség között. Határozottan kiállt a hazai németek anyanyelven történő oktatása és kulturálódási lehetőségei mellett, de elutasított minden olyan törekvést, amely a magyarországi németség politikai megszervezésére irányult. Amikor 1938-ban a magyar kormány - Németország erősödő befolyásának következtében - engedélyezte a hazai németség azon képviselőinek egy újabb nemzetiségi szervezet ([Volksbund](https://hu.wikipedia.org/wiki/Volksbund%22%20%5Co%20%22Volksbund) der Deutschen in Ungarn - Magyarországi Németek Népi Szövetsége) létrehozását, akiket addig éppen Gratz segítségével is igyekezett féken tartani, Gratz - közvetítői szerepének kudarcát belátva - lemondott az MNNE elnökségéről és teljesen visszavonult a nemzetiségi politikától.

Gratz 1926-tól újra országgyűlés tagja, - nyilván az MNNE elnökségéből adódóan - éppen a németek lakta bonyhádi választókerületet képviselte kormánytámogató programmal. Az Interparlamentáris Unió állandó tagjaként és a Nemzetközi Kereskedelmi Kamara tanácsának és végrehajtó bizottságának tagjaként nemzetközi porondon is kifejtette a dunai államok szoros gazdasági és politikai együttműködésére vonatkozó nézeteit. Az utódállamok gazdasági és politikai közeledését volt hivatva előmozdítani az 1930-ban Gratz és Hantos Elemér által alapított Közép-Európa Intézet is, amelynek elnöke Gratz lett. 1932-ben a képviselőházban kiállt az ún. [Tardieu-terv](https://hu.wikipedia.org/w/index.php?title=Tardieu-terv&action=edit&redlink=1" \o "Tardieu-terv (a lap nem létezik)) mellett. Külföldi útjai során kapcsolatot keresett a szomszédos államok politikusaival, [Edvard Benešt](https://hu.wikipedia.org/wiki/Edvard_Bene%C5%A1%22%20%5Co%20%22Edvard%20Bene%C5%A1) többször felkereste [Prágában](https://hu.wikipedia.org/wiki/Pr%C3%A1ga).

Amikor [Gömbös Gyula](https://hu.wikipedia.org/wiki/G%C3%B6mb%C3%B6s_Gyula) miniszterelnök megtiltotta a kormánypárti képviselőknek mindennemű legitimista akcióban való részvételt kilépett a kormánypártból. 1936-tól viszont már a [Rassay Károly](https://hu.wikipedia.org/wiki/Rassay_K%C3%A1roly%22%20%5Co%20%22Rassay%20K%C3%A1roly) vezette, ellenzéki liberális Polgári Szabadságpárt képviselőjeként foglalt helyet a törvényhozás alsóházában. Parlamenti felszólalásaiban és újságcikkeiben kifogásolta az antiliberális és antidemokratikus gazdasági és politikai fejleményeket. 1939-től a liberális napilap, a Pesti Napló főszerkesztője. A közép-európai népek gazdasági és politikai összefogását hirdető nézetei, valamint legitimizmusa egyre kevésbé számítottak "korszerűnek". A ["zsidótörvények"](https://hu.wikipedia.org/w/index.php?title=%22zsid%C3%B3t%C3%B6rv%C3%A9nyek%22&action=edit&redlink=1)parlamenti tárgyalása során hosszú beszédekben utasította el az "állampolgári egyenlőséget megsértő" és magyar liberalizmus hagyományaival szakító törvényjavaslatokat.

Tagja volt a [Magyar Szemle](https://hu.wikipedia.org/wiki/Magyar_Szemle) és a [Külügyi Szemle](https://hu.wikipedia.org/w/index.php?title=K%C3%BCl%C3%BCgyi_Szemle&action=edit&redlink=1) szerkesztőbizottságának. 1925-től szerkesztette az [Ungarisches Wirtschafts-Jahrbuchot](https://hu.wikipedia.org/w/index.php?title=Ungarisches_Wirtschafts-Jahrbuch&action=edit&redlink=1" \o "Ungarisches Wirtschafts-Jahrbuch (a lap nem létezik)), amely a magyar gazdaságról adott német nyelvű tájékoztatásával a külföldi szakemberek elismerését is kivívta. A '30-as évek közepén jelent meg Magyarország történetét 1967-től 1920-ig feldolgozó műve. Gratzot 1941-ben a [Magyar Tudományos Akadémia](https://hu.wikipedia.org/wiki/Magyar_Tudom%C3%A1nyos_Akad%C3%A9mia) levelező tagjává választotta publicisztikai és történetírói munkásságának elismeréseként. A második világháború utolsó éveiben részt vett annak a titkos bizottságnak a munkájában, amely a kormány megbízásából Bethlen István és [Szegedy-Maszák Aladár](https://hu.wikipedia.org/w/index.php?title=Szegedy-Masz%C3%A1k_Alad%C3%A1r&action=edit&redlink=1" \o "Szegedy-Maszák Aladár (a lap nem létezik))irányításával békekonferenciára való titkos felkészülést szolgálta.

[Magyarország német megszállása](https://hu.wikipedia.org/wiki/Margarethe_hadm%C5%B1velet) után, 1944 áprilisában a Gestapo letartóztatta, majd számos magyar politikussal együtt a [mauthauseni](https://hu.wikipedia.org/wiki/Mauthausen%22%20%5Co%20%22Mauthausen) koncentrációs táborba hurcolták. Feltehetően befolyásos ismerőseinek közbenjárására 1944 júliusában kiengedték a táborból, de Budapestre nem térhetett vissza, csak a Bécs mellett élő lányához mehetett. Ott élte meg az orosz megszállást. Feleségéhez Budapestre csak 1945 áprilisában utazhatott haza. Ezt követően az [Ideiglenes Nemzeti Kormány](https://hu.wikipedia.org/wiki/Ideiglenes_Nemzeti_Korm%C3%A1ny)felkérésére a békekonferenciára való felkészülés keretében a dunai népek együttműködésének problémáról készített tanulmánytervet. [Imrédy Béla](https://hu.wikipedia.org/wiki/Imr%C3%A9dy_B%C3%A9la) és [Basch Ferenc](https://hu.wikipedia.org/w/index.php?title=Basch_Ferenc&action=edit&redlink=1" \o "Basch Ferenc (a lap nem létezik))népbírósági perében tanúként hallgatták meg.

Gratz Gusztáv felesége Nagy Ilona, házasságukból három lány született. Gratz Gusztáv 1946. november 21-én [szívelégtelenségben](https://hu.wikipedia.org/wiki/Sz%C3%ADvel%C3%A9gtelens%C3%A9g) hunyt el Budapesten.

Fő művei

* Nemzetközi jog. Pozsony-Bp., 1899., 2. bőv. kiad. Bp., 1906.;
* Alkotmánypolitika. Pozsony-Bp., 1900.;
* Tisza Kálmán. Bp., 1902.;
* A liberalizmus. Bp., 1904.,
* Általános választójog és nemzetipolitika. Bp., 1905.;
* A bolsevizmus Magyarországon. Többekkel. Szerk. Bp., 1920.;
* Politikai és gazdasági liberalizmus. Bp., 1922.;
* Der wirtschaftliche Zusammenbruch Österreich-Ungarns. Szerzőtárs: Richard Schüller. Wien, 1930.;
* Európai külpolitika. Bp., 1929.;
* Die äussere Wirtschaftspolitik Österreich-Ungarns. Mitteleuropäische Wirtschaftspäne. Szerzőtárs: Richard Schüller. Wien, 1925.;
* The economic policy of Austria-Hungary during the war in its external relations. New Häven, 1930.;
* Adalékok a német-osztrák vámunió kérdéséhez. Bp., 1931.;
* A dualizmus kora 1867-1918. I-II. Bp., 1934., reprint kiad. 1992.;
* A forradalmak kora. Bp., 1935., reprint kiad. 1992.;
* Deutschungarische Probleme. Bp., 1938.;
* A mai világ képe. I-II. In: Politikai élet. Szerk. Bp., 1939.;
* Az Osztrák-Magyar Monarchia felosztásának következményei. Kiad., bev., jegyz. Gyarmati György. Történelmi Szemle, 1995/1. 83-115.
* Magyarország a két háború között. Szerk. és utószó: Paál Vince. Bp., 2001.
* Gustav Gratz: Augenzeuge dreier Epochen. Die Memoiren des ungarischen Außenministers 1875-1945. Herausgegeben von Vince Paál und Gerhard Seewann. München, R. Oldenbourg Verlag, 2009.

Forrás

https://hu.wikipedia.org/wiki/Gratz\_Gusztáv